Δημήτρης Εμμανουηλίδης (ποδοσφαιριστής)

Ο **Δημήτρης Εμμανουηλίδης** (γενν. Λεύκτρα Βοιωτίας, 24 Οκτωβρίου 2000) είναι Έλληνας ποδοσφαιριστής, ο οποίος αγωνίζεται ως δεξιός πλάγιος μέσος για τον Αστέρα Τρίπολης.

## Σταδιοδρομία σε συλλόγους
### Τα πρώτα χρόνια
Άρχισε να παίζει ποδόσφαιρο ως επιθετικός στην Αλίαρτο και εν συνεχεία στον Ιόλαο Θήβας, απ’ όπου κλήθηκε στην Μεικτή ΕΠΣ Βοιωτίας. Σε ηλικία 11 ετών βρέθηκε στην Παιανία για να δοκιμαστεί από τον Παναθηναϊκό, αλλά δεν επιλέχθηκε. Σε ηλικία 13 ετών πήγε στον Ιωνικό Αστέρα Θήβας, σύλλογο που αγωνιζόταν στο Β’ τοπικό και προωθήθηκε στην ανδρική ομάδα. 

Το 2013 ο Ολυμπιακός τον κάλεσε σε δοκιμή, όταν υπεύθυνος των τμημάτων υποδομής ήταν ο Γιώργος Αμανατίδης. Τον Μάιο και Ιούνιο του 2014 δοκιμάστηκε ξανά από Ολυμπιακό και ΑΕΚ αντίστοιχα και το 2015 από τον ΠΑΟΚ και τον Αστέρα Τρίπολης. Ακολούθησε η μεταγραφή στο Άκραιφνο στην 'Α ΕΠΣΒ και τα Λεύκτρα.

### Παναθηναϊκός
Τον Δεκέμβρη του 2015 πέρασε για δεύτερη φορά την πόρτα των ακαδημιών του Παναθηναϊκού, αυτή τη φορά στο Κορωπί και το “Γ. Καλαφάτης”, σε μια δοκιμή που θα διαρκούσε δυο εβδομάδες με καθημερινές προπονήσεις. Μετά από τέσσερις μέρες, ο Δημήτρης Μάρκος τον ενέκρινε και ο 15χρονος, τότε, εξτρέμ επιλέχθηκε για τα τμήματα υποδομής και έπειτα τις ομάδες νέων. Έκανε την πρώτη του επαγγελματική εμφάνιση για την ομάδα σε αγώνα του Κυπέλλου Ελλάδας 2017-18 εναντίον της Παναχαϊκής στις 29 Νοεμβρίου 2017. Το καλοκαίρι του 2018, προσέλκυσε το ενδιαφέρον των κορυφαίων ανιχνευτών ταλέντων της Ευρώπης στους Μεσογειακούς Αγώνες, όπου σημείωσε 2 γκολ για την Εθνική Ελλάδας U18, καθώς η ομάδα τερμάτισε στην κορυφή του ομίλου, πάνω από την Τουρκία και τη Γαλλία και προκρίθηκε στους ημιτελικούς. Ο Εμμανουηλίδης σκόραρε εναντίον και των δύο αυτών χωρών. Το ενδιαφέρον από τις υπερπόντιες ομάδες κορυφώθηκε, αλλά ο Παναθηναϊκός κατόρθωσε να τον κρατήσει. Αυτό έγινε αφού σημείωσε 19 γκολ για την ομάδα U20 του Παναθηναϊκού. 

Το Σεπτέμβριο του 2018, σημείωσε το πρώτο του γκολ ως επαγγελματίας παίκτης, σε μία εντός έδρας νίκη με 3-1 επί της Λαμίας για τη Σούπερλιγκ και έγινε ο πρώτος παίκτης που γεννήθηκε τον 21ο αιώνα που σκόραρε στη Σούπερλιγκ. Στον τελευταίο αγώνα της σεζόν 2018-19, αφού είχε μπει ως αλλαγή, ο Εμμανουηλίδης διαμόρφωσε το τελικό το σκορ της νίκης με 4-0 εναντίον του Παναιτωλικού. 

#### Πανιώνιος (δανεισμός)
Με μικρή προοπτική να αγωνιστεί βασικός στην πρώτη ομάδα του Παναθηναϊκού μετά την άφιξη των Γκαγιάς Ζαχίντ και Γιοάν Μολό, ο Εμμανουηλίδης εντάχθηκε με μονοετής δανεισμό στον Πανιώνιο για τη σεζόν 2019-20.  Σκόραρε δύο φορές στη νίκη με 3-0 εναντίον του Ολυμπιακού Βόλου στο Κύπελλο και το πρώτο του γκολ στο πρωτάθλημα για τον Πανιώνιο, ήταν ένα γκολ ισοφάρισης στο 88ο λεπτό του εντός έδρας αγώνα εναντίον του Ολυμπιακού στις 23 Νοεμβρίου, αφού εισήλθε στον αγώνα μόνο οκτώ λεπτά νωρίτερα.  Μία εβδομάδα αργότερα, σκόραρε στις καθυστερήσεις για να σφραγίσει μία εντός έδρας νίκη με 3-0 επί του Παναιτωλικού, στην προσπάθεια της ομάδας να αποφύγει τον υποβιβασμό.

#### Φορτούνα Σιτάρντ (δανεισμός)
Την 1η Φεβρουαρίου 2021, ανακοινώθηκε επίσημα ο δανεισμός του Εμμανουηλίδη στην ολλανδική Φορτούνα Σίταρντ για το υπόλοιπο της σεζόν.

### Βάιλε Μπόλντκλουμπ
Τον Ιούλιο του 2021, ανακοινώθηκε η απόκτηση του Εμμανουηλίδη από την δανέζικη Βάιλε Μπόλντκλουμπ, με την οποία υπέγραψε τριετές συμβόλαιο. Για την μεταγραφή του, ο Παναθηναϊκός έλαβε το ποσό των 500.000€ ενώ ο ίδιος προβλέπεται να έχει ετήσια κέρδη 200.000€. Στις 1 Αυγούστου το 2021, σκόραρε το πρώτο του γκολ με την Βάιλε, σε μία εντός έδρας ισοπαλία με 2-2 επί της Μπρόντμπυ ΙΦ.

### Αστέρας Τρίπολης
Στις 11 Ιουνίου 2025, ο Εμμανουηλίδης ανακοινώθηκε από τον Αστέρα Τρίπολης.

## Διεθνής σταδιοδρομία
Ο Εμμανουηλίδης έχει αγωνιστεί για τις «μικρές» Εθνικές Ελλάδας U17, U18 και U19.

## Στατιστικά

## Παραπομπές


## Εξωτερικοί σύνδεσμοι
*     
* Προφίλ στο Transfermarkt.com 
*   

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Αθλητές στους Μεσογειακούς Αγώνες 2018
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Φορτούνα Σίταρντ
Κατηγορία:Ποδοσφαιριστές Βάιλε Μπόλντκλουμπ
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Σουπερλίγκα Δανίας
Κατηγορία:Ξένοι ποδοσφαιριστές στη Δανία
Κατηγορία:Ποδοσφαιριστές Αστέρα Τρίπολης